La cripta de Cervantes podria obrir a finals d'any després de la investigació de les restes - Cat Diàleg - Diari Digital català
La cripta de Cervantes podria obrir a finals d’any després de la investigació de les restes
Les tasques seran dirigides per la societat Aranzadi
CulturaZPortada DerechaZResto 18 January, 2016 CatDialeg.cat 1
Inici » Historic » La cripta de Cervantes podria obrir a finals d’any després de la investigació de les restes
L’Ajuntament de Madrid podria fer visitable la cripta on descansa Miguel de Cervantes, al cèntric convent de les trinitàries, a final d’aquest any o inicis del 2017, només quan finalitzi la investigació que finançarà el consistori amb 30.000 euros centrada en les restes de 450 nens trobats al mateix espai, ha informat aquest dilluns la directora general de Biblioteques, Belén Llera, en la comissió de Cultura i Esports.
De la investigació s’encarregarà la societat Aranzadi, la mateixa que va trobar les restes de l’escriptor. Els treballs seran capitanejats un altre cop pel professor Echevarría i podran estendre’s durant quatre o cinc mesos.
Llera ha explicat que primer es portarà a terme la investigació i que només després tindrà sentit tancar la cripta per condicionar-la, amb el beneplàcit de les monges trinitàries, amb la finalitat d’obrir-la al públic. L’obertura, en coordinació amb la comunitat, podria produir-se a finals d’any o inicis del 2017, tenint en compte que les tasques de condicionament no haurien d’estendre’s més enllà dels dos o tres mesos.
“L’Ajuntament vol impulsar la investigació”, ha defensat la directora general. L’objectiu final és fer visitable la cripta i incloure-la en les visites guiades de la ruta cervantina.
El Consell d’Europa recomana a Espanya un millor tracte per al català
La Caixa destina més de 3,5 milions d’euros a 167 projectes contra la pobresa i l’exclusió